রজঃস্রাব
মাসিক রজঃস্রাব প্রথম শুরু হয় সাধারণত: এগারো বা বারো বছর বয়সে এবং তার পর থেকে প্রতিমাসে নিয়মিতভাবে হয়। প্রথম রজঃস্রাব নয় বছর বয়সে অর্থাৎ একটু আগেও শুরু হতে পারে। আবার একটু দেরিতেও অর্থাৎ বারো বা তেরো বছর বয়সে কিংবা এর কিছু পরেও শুরু হতে পারে। যদি আঠারো বছর বয়সেও মাসিক রজঃস্রাব শুরু না হয়] তবে তা সমস্যা গণ্য করে চিকিৎসা নিতে হয়। সে ক্ষেত্রে শারীরিক ও হরমোনজনিত কোনো প্রকার অস্বাভাবিকতা আছে কি না, তা নির্ণয় করা আবশ্যক।
মানব প্রজনন
মানব প্রজনন সাধারণত যৌনসঙ্গমের মাধ্যমে শুরু হয়, যার ফলে নয় মাস গর্ভধারণের পর প্রসবের মাধ্যমে নবজাতক শিশুর জন্ম হয়; তবে চাইলে কৃত্রিম প্রক্রিয়ায় বীর্যপ্রদানের মাধ্যমেও গর্ভধারণ করা যায়। মানব শিশু স্বনির্ভর হওয়ার আগ পর্যন্ত বহুবছর ধরে মাতাপিতা প্রদত্ত যত্নের প্রয়োজন হয়, যা সাধারণত বারো থেকে আঠারো বছর অথবা তারও বেশী। পুরুষ কনডম অথবা নারী কনডমের মত জন্মনিরোধক ব্যাবহারের মাধ্যমে গর্ভধারণ প্রতিরোধ করা যায়।